Návrh ROZHODNUTIE EURÓPSKEHO PARLAMENTU A RADY, ktorým sa zrušujú určité právne akty týkajúce sa priestoru slobody, bezpečnosti a spravodlivosti /* COM/2014/0713 final - 2014/0337 (COD) */





DÔVODOVÁ SPRÁVA 1. KONTEXT NÁVRHU Prioritou Komisie je zabezpečiť, aby legislatívne acquis EÚ bolo vždy aktuálne a plnilo svoj účel. Už v Medziinštitucionálnej dohode o lepšej tvorbe práva zo 16. decembra 2003[1] sa Európsky parlament, Rada a Komisia dohodli na znížení množstva právnych predpisov Európskej únie zrušením aktov, ktoré sa už neuplatňujú. Takéto akty by sa mali odstrániť z acquis Európskej únie s cieľom zlepšiť transparentnosť a zabezpečiť vyšší stupeň istoty pre všetkých občanov a všetky členské štáty. Je to v súlade s politikou Komisie v oblasti regulačnej vhodnosti. Komisia vo svojom oznámení z júna 2014 „Program regulačnej vhodnosti a efektívnosti (REFIT): súčasný stav a výhľad do budúcnosti“[2] uviedla, že vykonáva skríning acquis v oblasti policajnej spolupráce a justičnej spolupráce v trestných veciach s cieľom identifikovať akty, ktoré by sa mohli zrušiť v kontexte uplynutia prechodného obdobia stanoveného v zmluvách. Komisia už vypracovala svoje posúdenie právnych aktov, ktoré sa týkajú priestoru slobody, bezpečnosti a spravodlivosti vrátane acquis bývalého tretieho piliera. Mnohé akty prijaté v posledných desaťročiach už nemajú žiadne právne účinky. Nie sú už relevantné pre svoj dočasný charakter, alebo preto, že ich obsah sa prevzal do následných právnych aktov. Z dôvodov právnej istoty Komisia navrhuje, aby Európsky parlament a Rada zrušili opatrenia uvedené v tomto návrhu. I. Rozhodnutie výkonného výboru SCH/Com-ex (95) PV 1 rev.[3] sa týkalo veľmi špecifickej situácie súvisiacej s predchádzajúcimi konzultáciami, ktoré Portugalsko vyžadovalo vo vzťahu k indonézskym žiadateľom o víza. Toto rozhodnutie sa stalo zastaraným, pretože v nariadení (ES) č. 810/2009[4] (vízový kódex) a nariadení (ES) č. 767/2008[5] (nariadenie o VIS) sa stanovili nové pravidlá týkajúce sa predchádzajúcich konzultácií s inými členskými štátmi. II. Rozhodnutie výkonného výboru SCH/Com-ex (95) 21[6] upravuje povinnosť schengenských štátov vymieňať si štatistické informácie pre lepšie monitorovanie migrácie na vonkajších hraniciach s podporou schengenského sekretariátu. Toto rozhodnutie sa stalo zastaraným, keďže nariadením Rady (ES) č. 2007/2004[7] bola agentúra FRONTEX poverená vykonávaním analýz rizík vznikajúcich na vonkajších hraniciach a vývojom a prevádzkou informačných systémov umožňujúcich výmenu takýchto informácií vrátane informačnej a koordinačnej siete zriadenej rozhodnutím 2005/267/ES[8] a Európskeho systému hraničného dozoru zriadeného nariadením (ES) č. 1052/2013[9]. III. V rozhodnutí výkonného výboru SCH/Com-ex (96) 13 rev. 1[10] sa stanovili zásady upravujúce práva a povinnosti zastupujúcich a zastupovaných štátov v súvislosti s vydávaním schengenských víz v tretích štátoch, v ktorých nie sú zastúpené všetky schengenské štáty. Toto rozhodnutie sa stalo zastaraným po nadobudnutí účinnosti nariadenia (ES) č. 810/2009[11], ktorým sa zaviedol nový súbor pravidiel týkajúcich sa dohôd o zastúpení v situáciách, keď členský štát súhlasí so zastupovaním iného členského štátu na účely skúmania žiadostí a vydávania víz v mene tohto členského štátu. IV. Rozhodnutím výkonného výboru SCH/Com-ex (97) 39 rev.[12] sa zaviedli hlavné zásady, ktoré sa týkajú dôkazných prostriedkov a indícií v rámci readmisných dohôd medzi schengenskými štátmi. Toto rozhodnutie sa stalo zastaraným po nadobudnutí účinnosti nariadenia Rady 343/2003[13] a nariadenia Komisie (ES) č. 1560/2003[14], v ktorých sa stanovili dôkazné prostriedky a indície, ktoré sa majú používať na určenie členského štátu zodpovedného za preskúmanie žiadosti o azyl. V. Rozhodnutím výkonného výboru SCH/Com-ex (98) 1 rev. 2[15] sa stanovilo niekoľko opatrení zameraných na zvýšenie účinnosti kontrol na vonkajších hraniciach. Toto rozhodnutie sa stalo zastaraným po nadobudnutí účinnosti nariadenia (ES) č. 562/2006, ktorým sa zaviedli nové pravidlá pre kontroly na vonkajších hraniciach, a nariadenia Rady (ES) č. 2007/2004, ktorým sa agentúra FRONTEX poverila úlohou uľahčovať uplatňovanie opatrení Spoločenstva týkajúcich sa riadenia vonkajších hraníc. VI. Rozhodnutím výkonného výboru SCH/Com-ex (98) 18 rev.[16] sa zaviedol postup, ktorý majú dodržiavať schengenské štáty, ktoré sa stretávajú s vážnymi ťažkosťami pri získavaní priepustky na repatriáciu nelegálnych cudzích štátnych príslušníkov. Toto rozhodnutie sa stalo zastaraným, keďže osobitné povinnosti a postupy, ktoré musia dodržiavať orgány tretej krajiny a členských štátov EÚ, týkajúce sa repatriácie cudzích štátnych príslušníkov, ktorí sa nelegálne zdržiavajú v EÚ, sú ustanovené v readmisných dohodách, ktoré EÚ uzatvára s tretími krajinami. VII. Rozhodnutím výkonného výboru SCH/Com-ex (98) 21[17] sa schválilo niekoľko spoločných pravidiel pre označovanie pasov všetkých žiadateľov o udelenie víz pečiatkou ako prostriedku na zabránenie podania viacerých alebo postupných žiadostí o víza tou istou osobou. Toto rozhodnutie sa stalo zastaraným po nadobudnutí účinnosti nariadenia (ES) č. 810/2009 (vízový kódex). VIII-IX. V rozhodnutí výkonného výboru SCH/Com-ex (98) 37 def. 2[18] sa predstavil integrovaný prístup k posilneniu boja proti nelegálnej migrácii, ktorý sa zaviedol rozhodnutím Centrálnej skupiny SCH/C (98) 117[19]. Tieto rozhodnutia sa stali zastaranými po nadobudnutí účinnosti nariadenia (ES) č. 377/2004[20], ktorým sa zaviedol spoločný rámec pre vysielanie styčných dôstojníkov pre prisťahovalectvo do tretích krajín, nariadenia (ES) č. 562/2006, ktorým sa stanovil súbor spoločných opatrení týkajúcich sa kontroly na vonkajších hraniciach, a rozhodnutia Rady 2009/371/SVV[21], ktorým bol Europol poverený osobitnými úlohami súvisiacimi s výmenou informácií. X. Rozhodnutím výkonného výboru SCH/Com-ex (98) 59 rev.[22] sa stanovil súbor usmernení týkajúcich sa koordinovaného rozmiestnenia poradcov pre pravosť dokladov v leteckej a námornej preprave a na konzulárnych zastupiteľstvách členských štátov s cieľom posilniť boj proti nelegálnemu prisťahovalectvu do schengenského priestoru. Toto rozhodnutie sa stalo zastaraným po nadobudnutí účinnosti nariadenia (ES) č. 377/2004, ktorým sa stanovili nové pravidlá pre rozmiestnenie styčných dôstojníkov v tretích krajinách. XI. Rozhodnutím výkonného výboru SCH/Com-ex (99) 7 rev. 2[23] sa schválil plán vzájomného vysielania styčných úradníkov členských štátov, ktorí majú radiť a pomáhať pri výkone kontrol na vonkajších hraniciach. Toto rozhodnutie sa stalo zastaraným po nadobudnutí účinnosti nariadenia (ES) č. 562/2006 a nariadenia (ES) č. 2007/2004[24], ktorými sa stanovil nový právny rámec pre spoluprácu medzi členskými štátmi v oblasti kontroly vonkajšej hranice vrátane vysielania styčných dôstojníkov. XII. Nariadením Rady (ES) č. 189/2008[25] sa stanovili špecifikácie určitých skúšok SIS II s cieľom preukázať, že centrálny SIS II, komunikačná infraštruktúra a interakcie medzi centrálnym SIS II a vnútroštátnymi systémami (N.SIS II) fungujú v súlade s technickými požiadavkami a požiadavkami na funkčnosť stanovenými v právnych nástrojoch týkajúcich sa SIS II. Toto nariadenie stratilo právny účinok 9. apríla 2013, keď sa začala prevádzka SIS II. 3. PRÁVNE PRVKY NÁVRHU Zhrnutie navrhovaných opatrení Týmto návrhom sa zrušuje niekoľko právnych opatrení týkajúcich sa priestoru slobody, bezpečnosti a spravodlivosti, ktoré boli identifikované ako zastarané. Právny základ Právnym základom pre zrušenie rozhodnutia výkonného výboru z 28. apríla 1995 o spoločnej vízovej politike [SCH/Com-ex (95) PV 1 rev.] je článok 77 ods. 2 písm. a) Zmluvy o fungovaní Európskej únie. Právnym základom pre zrušenie rozhodnutia výkonného výboru z 20. decembra 1995 o urýchlenej výmene štatistických a špecifických údajov medzi schengenskými štátmi o možných zlyhaniach na vonkajších hraniciach [SCH/Com-ex (95) 21] je článok 77 ods. 2 písm. d) Zmluvy o fungovaní Európskej únie. Právnym základom pre zrušenie rozhodnutia výkonného výboru z 27. júna 1996 o zásadách vydávania schengenských víz v súlade s článkom 30 ods. 1 písm. a) Dohovoru, ktorým sa vykonáva Schengenská dohoda [SCH/Com-ex (96) 13 rev. 1] je článok 77 ods. 2 písm. a) Zmluvy o fungovaní Európskej únie. Právnym základom pre zrušenie rozhodnutia výkonného výboru z 15. decembra 1997 o hlavných zásadách, ktoré sa týkajú dôkazných prostriedkov a indícií v rámci readmisných dohôd medzi schengenskými štátmi [SCH/Com-ex (97) 39 rev.] je článok 78 ods. 2 písm. e) Zmluvy o fungovaní Európskej únie. Právnym základom pre zrušenie rozhodnutia výkonného výboru z 21. apríla 1998 o činnosti jednotky task force [SCH/Com-ex (98) 1 rev. 2] je článok 77 ods. 2 písm. b) a článok 79 ods. 2 písm. c) a písm. d) Zmluvy o fungovaní Európskej únie. Právnym základom pre zrušenie rozhodnutia výkonného výboru z 23. júna 1998 o opatreniach, ktoré sa majú prijať vo vzťahu k štátom spôsobujúcim problémy pri vydávaní dokladov požadovaných na vyhostenie zo schengenského územia [SCH/Com-ex (98) 18 rev.] je článok 78 ods. 2 písm. g) Zmluvy o fungovaní Európskej únie. Právnym základom pre zrušenie rozhodnutia výkonného výboru z 23. júna 1998 o označovaní pasov žiadateľov o víza pečiatkou [SCH/Com-ex (98) 21] je článok 77 ods. 2 písm. a) Zmluvy o fungovaní Európskej únie. Právnym základom pre zrušenie rozhodnutia výkonného výboru z 27. októbra 1998 o prijatí opatrení na boj proti nelegálnemu prisťahovalectvu [SCH/Com-ex (98) 37 def. 2] je článok 77 ods. 2 písm. b) a článok 79 ods. 2 písm. c) Zmluvy o fungovaní Európskej únie. Právnym základom pre zrušenie rozhodnutia Centrálnej skupiny z 27. októbra 1998 o prijatí opatrení na boj proti nelegálnemu prisťahovalectvu [SCH/C (98) 117] je článok 77 ods. 2 písm. b) a článok 79 ods. 2 písm. c) Zmluvy o fungovaní Európskej únie. Právnym základom pre zrušenie rozhodnutia výkonného výboru zo 16. decembra 1998 o koordinovanom rozmiestnení poradcov pre overovanie dokladov [SCH/Com-ex (98) 59 rev.] je článok 79 ods. 2 písm. c) Zmluvy o fungovaní Európskej únie. Právnym základom pre zrušenie rozhodnutia výkonného výboru z 28. apríla 1999 o styčných úradníkoch [SCH/Com-ex (99) 7 rev. 2] je článok 87 ods. 2 písm. a) Zmluvy o fungovaní Európskej únie. Právnym základom pre zrušenie nariadenia Rady (ES) č. 189/2008 z 18. februára 2008 je článok 77 ods. 2 písm. b) Zmluvy o fungovaní Európskej únie. Zásada subsidiarity a zásada proporcionality Opatrenia, na ktoré sa vzťahuje tento návrh, sú zastarané, pretože ich obsah bol prevzatý do následných právnych aktov. Zrušenie týchto opatrení je preto v súlade so zásadou subsidiarity aj so zásadou proporcionality. Je na zákonodarcovi Únie, aby na tieto účely prijal potrebné opatrenia. Výber nástrojov Navrhovaný nástroj: rozhodnutie Európskeho parlamentu a Rady. 4. VPLYV NA ROZPOČET Návrh nemá vplyv na rozpočet. 2014/0337 (COD) Návrh ROZHODNUTIE EURÓPSKEHO PARLAMENTU A RADY, ktorým sa zrušujú určité právne akty týkajúce sa priestoru slobody, bezpečnosti a spravodlivosti EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 77 ods. 2 písm. a), písm. b) a písm. d), článok 78 ods. 2 písm. e) a písm. g), článok 79 ods. 2 písm. c) a písm. d) a článok 87 ods. 2 písm. a), so zreteľom na návrh Európskej komisie, po postúpení návrhu legislatívneho aktu národným parlamentom, konajúc v súlade s riadnym legislatívnym postupom, keďže: (1) Zlepšenie transparentnosti práva Únie je podstatnou súčasťou stratégie lepšej tvorby práva, ktorú realizujú inštitúcie Únie. V tejto súvislosti je vhodné odstrániť z platných právnych predpisov tie právne akty, ktoré už neplnia žiadny účel. (2) Niektoré akty prijaté v oblasti priestoru slobody, bezpečnosti a spravodlivosti už nie sú relevantné preto, že ich obsah sa prevzal do následných právnych aktov, hoci neboli zrušené. (3) Rozhodnutie výkonného výboru SCH/Com-ex (95) PV 1 rev.[26] sa týkalo veľmi špecifickej situácie súvisiacej s predchádzajúcimi konzultáciami, ktoré Portugalsko vyžadovalo vo vzťahu k indonézskym žiadateľom o víza. Toto rozhodnutie sa stalo zastaraným po nadobudnutí účinnosti nariadenia (ES) č. 810/2009[27] a nariadenia (ES) č. 767/2008[28], ktorými sa stanovili nové pravidlá pre predchádzajúce konzultácie s inými členskými štátmi v súvislosti s vydávaním víz. (4) Rozhodnutím výkonného výboru SCH/Com-ex (95) 21[29] sa stanovila povinnosť členských štátov vymieňať si štatistické informácie pre lepšie monitorovanie migrácie na vonkajších hraniciach. Toto rozhodnutie sa stalo zastaraným po nadobudnutí účinnosti nariadenia Rady (ES) č. 2007/2004[30], na základe ktorého bola agentúra FRONTEX poverená úlohou vykonávať analýzy rizík v súvislosti so vznikajúcimi rizikami a aktuálnym stavom na vonkajších hraniciach, ako aj vyvíjať a prevádzkovať informačné systémy umožňujúce výmenu takýchto informácií. (5) V rozhodnutí výkonného výboru SCH/Com-ex (96) 13 rev. 1[31] sa stanovili zásady upravujúce práva a povinnosti zastupujúcich a zastupovaných štátov v súvislosti s vydávaním schengenských víz v tretích krajinách, v ktorých nie sú zastúpené všetky schengenské štáty. Toto rozhodnutie sa stalo zastaraným po nadobudnutí účinnosti nariadenia (ES) č. 810/2009, ktorým sa zaviedli nové pravidlá týkajúce sa dohôd o zastúpení v situáciách, keď členský štát súhlasí so zastupovaním iného členského štátu na účely skúmania žiadostí a vydávania víz v mene tohto členského štátu. (6) Rozhodnutím výkonného výboru SCH/Com-ex (97) 39 rev.[32] sa schválili hlavné zásady, ktoré sa týkajú dôkazných prostriedkov a indícií v rámci readmisných dohôd medzi schengenskými štátmi. Toto rozhodnutie sa stalo zastaraným po nadobudnutí účinnosti nariadenia Rady (ES) č. 343/2003[33] a nariadenia Komisie (ES) č. 1560/2003[34], v ktorých sa stanovili dôkazné prostriedky a indície, ktoré sa majú používať na určenie členského štátu zodpovedného za preskúmanie žiadosti o azyl. (7) Rozhodnutím výkonného výboru SCH/Com-ex (98) 1 rev. 2[35] sa stanovilo niekoľko opatrení zameraných na zvýšenie účinnosti kontrol na vonkajšej hranici. Toto rozhodnutie sa stalo zastaraným po nadobudnutí účinnosti nariadenia (ES) č. 562/2006[36], ktorým sa stanovili pravidlá týkajúce sa prechádzania vonkajších hraníc, a nariadenia Rady (ES) č. 2007/2004, ktorým sa agentúra FRONTEX poverila úlohou uľahčovať uplatňovanie opatrení Spoločenstva týkajúcich sa riadenia vonkajších hraníc prostredníctvom zabezpečovania koordinácie činností členských štátov pri vykonávaní týchto opatrení. (8) Rozhodnutím výkonného výboru SCH/Com-ex (98) 18 rev.[37] sa stanovil postup, ktorý majú dodržiavať schengenské štáty, ktoré sa stretávajú s vážnymi ťažkosťami pri získavaní priepustky na repatriáciu nelegálnych cudzích štátnych príslušníkov, ako aj možnosť na úrovni Únie preskúmať potrebu použiť proti týmto tretím krajinám iné prostriedky záväznejšieho charakteru. Toto rozhodnutie sa stalo zastaraným po tom, čo Európska únia s mnohými tretími krajinami uzatvorila readmisné dohody, v ktorých sa stanovili osobitné povinnosti a postupy, ktoré musia dodržiavať orgány tretej krajiny a členských štátov v súvislosti s repatriáciou cudzích štátnych príslušníkov, ktorí sa nelegálne zdržiavajú v Únii. (9) Rozhodnutím výkonného výboru SCH/Com-ex (98) 21[38] sa schválili spoločné pravidlá pre označovanie pasov všetkých žiadateľov o udelenie víz pečiatkou ako prostriedku na zabránenie podania viacerých alebo postupných žiadostí o víza tou istou osobou. Toto rozhodnutie sa stalo zastaraným po nadobudnutí účinnosti nariadenia (ES) č. 810/2009, ktorým sa stanovil nový súbor pravidiel pre vydávanie víz a označovanie cestovného dokladu žiadateľa pečiatkou. (10) Rozhodnutím výkonného výboru SCH/Com-ex (98) 37 def. 2[39] sa zaviedol súbor opatrení zameraných na vytvorenie integrovaného prístupu k zintenzívneniu boja proti nelegálnej migrácii, ktorý sa zaviedol rozhodnutím Centrálnej skupiny z 27. októbra 1998 o prijatí opatrení na boj proti nelegálnemu prisťahovalectvu [SCH/C (98) 117]. Tieto rozhodnutia sa stali zastaranými po nadobudnutí účinnosti nariadenia (ES) č. 377/2004[40], ktorým sa zaviedol spoločný rámec pre vysielanie styčných dôstojníkov pre prisťahovalectvo do tretích krajín, nariadenia (ES) č. 562/2006, ktorým sa stanovil súbor spoločných opatrení týkajúcich sa kontroly na vonkajších hraniciach, a rozhodnutia Rady 2009/371/SVV[41], na základe ktorého bol Europol poverený osobitnými úlohami súvisiacimi s výmenou informácií vrátane informácií súvisiacich s bojom proti nelegálnej migrácii. (11) Rozhodnutím výkonného výboru SCH/Com-ex (98) 59 rev.[42] sa stanovil súbor usmernení pre koordinované rozmiestnenie poradcov pre pravosť dokladov v leteckej a námornej preprave a na konzulárnych zastupiteľstvách členských štátov s cieľom posilniť boj proti nelegálnemu prisťahovalectvu. Toto rozhodnutie sa stalo zastaraným po nadobudnutí účinnosti nariadenia (ES) č. 377/2004, ktorým sa stanovili nové pravidlá pre rozmiestnenie styčných dôstojníkov v tretích krajinách. (12) Rozhodnutím výkonného výboru SCH/Com-ex (99) 7 rev. 2[43] sa schválil plán vzájomného vysielania styčných dôstojníkov členských štátov, ktorí majú radiť a pomáhať pri výkone úloh v oblasti bezpečnosti a kontrol na vonkajších hraniciach. Toto rozhodnutie sa stalo zastaraným po nadobudnutí účinnosti nariadenia (ES) č. 562/2006 a nariadenia (ES) č. 2007/2004, ktorými sa zaviedol nový právny rámec pre spoluprácu medzi členskými štátmi v oblasti kontroly vonkajšej hranice vrátane vysielania styčných dôstojníkov. (13) Nariadením Rady (ES) č. 189/2008[44] sa stanovili špecifikácie týkajúce sa určitých skúšok SIS II s cieľom preukázať, že centrálny SIS II, komunikačná infraštruktúra a interakcie medzi centrálnym SIS II a vnútroštátnymi systémami (N.SIS II) fungujú v súlade s technickými požiadavkami a požiadavkami na funkčnosť stanovenými v právnych nástrojoch týkajúcich sa SIS II. Právny účinok tohto nariadenia sa vyčerpal 9. apríla 2013, keď sa začala prevádzka SIS II. (14) Z dôvodov právnej istoty a zrozumiteľnosti by sa tieto zastarané rozhodnutia a nariadenie mali zrušiť. (15) Keďže cieľ tohto rozhodnutia, konkrétne zrušenie niekoľkých zastaraných aktov Únie týkajúcich sa priestoru slobody, bezpečnosti a spravodlivosti, nemôžu dosiahnuť členské štáty, ale môže sa dosiahnuť iba na úrovni Únie, toto rozhodnutie je v súlade s požiadavkami zásady subsidiarity podľa článku 5 zmluvy. V súlade so zásadou proporcionality podľa uvedeného článku toto rozhodnutie nepresahuje rámec nevyhnutný na dosiahnutie tohto cieľa. (16) V súlade s článkom 1 Protokolu č. 22 o postavení Dánska, ktorý je pripojený k Zmluve o Európskej únii a k Zmluve o fungovaní Európskej únie, sa Dánsko nezúčastňuje na prijatí tohto rozhodnutia. (17) Toto rozhodnutie predstavuje vývoj ustanovení schengenského acquis, na ktorom sa Spojené kráľovstvo nezúčastňuje v súlade s rozhodnutím Rady 2000/365/ES[45]. Spojené kráľovstvo sa preto nezúčastňuje na jeho prijatí. (18) Toto rozhodnutie predstavuje vývoj ustanovení schengenského acquis, na ktorom sa Írsko nezúčastňuje v súlade s rozhodnutím Rady 2002/192/ES z 28. februára 2002[46]. Írsko sa preto nezúčastňuje na jeho prijatí. (19) Pokiaľ ide o Island a Nórsko, toto rozhodnutie predstavuje vývoj ustanovení schengenského acquis v zmysle Dohody uzavretej medzi Radou Európskej únie a Islandskou republikou a Nórskym kráľovstvom o pridružení Islandskej republiky a Nórskeho kráľovstva pri vykonávaní, uplatňovaní a rozvoji schengenského acquis[47], ktoré patria do oblasti uvedenej v článku 1 rozhodnutia Rady 1999/437/ES[48]. (20) Pokiaľ ide o Švajčiarsko, toto rozhodnutie predstavuje vývoj ustanovení schengenského acquis v zmysle Dohody medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis[49], ktoré patria do oblasti uvedenej v článku 1 rozhodnutia 1999/437/ES v spojení s článkom 3 rozhodnutí Rady 2008/146/ES[50] a 2008/149/JHA[51]. (21) Pokiaľ ide o Lichtenštajnsko, toto rozhodnutie predstavuje vývoj ustanovení schengenského acquis v zmysle Protokolu medzi Európskou úniou, Európskym spoločenstvom, Švajčiarskou konfederáciou a Lichtenštajnským kniežatstvom o pristúpení Lichtenštajnského kniežatstva k Dohode medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis[52] a Protokolu medzi Európskou úniou, Európskym spoločenstvom, Švajčiarskou konfederáciou a Lichtenštajnským kniežatstvom o pristúpení Lichtenštajnského kniežatstva k Dohode medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k implementácii, uplatňovaniu a rozvoju schengenského acquis, ktoré sa vzťahuje na zrušenie kontrol na vnútorných hraniciach a pohyb osôb, ktoré patria do oblasti uvedenej v článku 1 rozhodnutia 1999/437/ES v spojení s článkom 3 rozhodnutí Rady 2011/349/EÚ[53] a 2011/350/EÚ[54], PRIJALI TOTO ROZHODNUTIE: Článok 1 Zrušenie zastaraných aktov Rozhodnutia výkonného výboru Sch/Com-ex (95) PV 1 rev., SCH/Com-ex (95) 21, SCH/Com-ex (96) 13 rev. 1, SCH/Com-ex (97) 39 rev., SCH/Com-ex (98) 1 rev. 2, SCH/Com-ex (98) 18 rev., SCH/Com-ex (98) 21, SCH/Com-ex (98) 37 def. 2, SCH/Com-ex (98) 59 rev., SCH/Com-ex (99) 7 rev. 2, rozhodnutie Centrálnej skupiny SCH/C (98) 117 a nariadenie Rady (ES) č. 189/2008 sa zrušujú. Článok 2 Nadobudnutie účinnosti Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie. V Bruseli Za Európsky parlament Za Radu predseda predseda [1] Ú. v. EÚ C 321, 31.12.2003, s. 1. [2] COM(2014) 368 final, 18.6.2014. [3] Rozhodnutie výkonného výboru z 28. apríla 1995 o spoločnej vízovej politike [SCH/Com-ex (95) PV 1 rev.] (Ú. v. ES L 239, 22.9.2000, s. 175). [4] Nariadenie Európskeho parlamentu a Rady (ES) č. 810/2009 z 13. júla 2009, ktorým sa ustanovuje vízový kódex Spoločenstva (vízový kódex) (Ú. v. EÚ L 243, 15.9.2009, s. 1). [5] Nariadenie Európskeho parlamentu a Rady (ES) č. 767/2008 z 9. júla 2008 o vízovom informačnom systéme (VIS) a výmene údajov o krátkodobých vízach medzi členskými štátmi (nariadenie o VIS) (Ú. v. EÚ L 218, 13.8.2008, s. 60). [6] Rozhodnutie výkonného výboru z 20. decembra 1995 o urýchlenej výmene štatistických a špecifických údajov medzi schengenskými štátmi o možných zlyhaniach na vonkajších hraniciach [SCH/Com-ex (95) 21] (Ú. v. ES L 239, 22.9.2000, s. 176). [7] Nariadenie Rady (ES) č. 2007/2004 z 26. októbra 2004 o zriadení Európskej agentúry pre riadenie operačnej spolupráce na vonkajších hraniciach členských štátov Európskej únie (Ú. v. EÚ L 349, 25.11.2004, s. 1). [8] 2005/267/ES: Rozhodnutie Rady zo 16. marca 2005 o zriadení bezpečnej webovej informačnej a koordinačnej siete pre služby riadenia migrácie členských štátov (Ú. v. EÚ L 83, 1.4.2005, s. 48). [9] Nariadenie Európskeho parlamentu a Rady (EÚ) č. 1052/2013 z 22. októbra 2013, ktorým sa zriaďuje európsky systém hraničného dozoru (EUROSUR) (Ú. v. EÚ L 295, 6.11.2013, s. 11). [10] Rozhodnutie výkonného výboru z 27. júna 1996 o zásadách vydávania schengenských víz v súlade s článkom 30 ods. 1 písm. a) Dohovoru, ktorým sa vykonáva Schengenská dohoda [SCH/Com-ex (96) 13 rev. 1] (Ú. v. ES L 239, 22.9.2000, s. 180). [11] Nariadenie Európskeho parlamentu a Rady (ES) č. 810/2009 z 13. júla 2009, ktorým sa ustanovuje vízový kódex Spoločenstva (vízový kódex) (Ú. v. EÚ L 243, 15.9.2009, s. 1). [12] Rozhodnutie výkonného výboru z 15. decembra 1997 o hlavných zásadách, ktoré sa týkajú dôkazných prostriedkov a indícií v rámci readmisných dohôd medzi schengenskými štátmi [SCH/Com-ex (97) 39 rev.] (Ú. v. ES L 239, 22.9.2000, s. 188). [13] Nariadenie Rady (ES) č. 343/2003 z 18. februára 2003 ustanovujúce kritériá a mechanizmy na určenie členského štátu zodpovedného za posúdenie žiadosti o azyl podanej štátnym príslušníkom tretej krajiny v jednom z členských štátov (Ú. v. EÚ L 50, 25.2.2003, s. 1). [14] Nariadenie Komisie (ES) č. 1560/2003 z 2. septembra 2003, ktoré ustanovujú podrobné pravidlá na uplatňovanie nariadenia Rady (ES) č. 343/2003 ustanovujúceho kritériá a mechanizmy na určenie členského štátu zodpovedného za posúdenie žiadosti o azyl podanej štátnym príslušníkom tretej krajiny v jednom z členských štátov (Ú. v. EÚ L 222, 5.9.2003, s. 3). [15] Rozhodnutie výkonného výboru z 21. apríla 1998 o činnosti jednotky task force [SCH/Com-ex (98) 1 rev. 2] (Ú. v. ES L 239, 22.9.2000, s. 191). [16] Rozhodnutie výkonného výboru z 23. júna 1998 o opatreniach, ktoré sa majú prijať vo vzťahu k štátom spôsobujúcim problémy pri vydávaní dokladov požadovaných na vyhostenie zo schengenského územia [SCH/Com-ex (98) 7 rev.] (Ú. v. ES L 239, 22.9.2000, s. 197). [17] Rozhodnutie výkonného výboru z 23. júna 1998 o označovaní pasov žiadateľov o víza pečiatkou [SCH/Com-ex (98) 21] (Ú. v. ES L 239, 22.9.2000, s. 200). [18] Rozhodnutie výkonného výboru z 27. októbra 1998 o prijatí opatrení na boj proti nelegálnemu prisťahovalectvu [SCH/Com-ex (98) 37 def. 2] (Ú. v. ES L 239, 22.9.2000, s. 203). [19] Rozhodnutie Centrálnej skupiny z 27. októbra 1998 o prijatí opatrení na boj proti nelegálnemu prisťahovalectvu. [20] Nariadenie Rady (ES) č. 377/2004 z 19. februára 2004 o vytvorení siete imigračných styčných dôstojníkov (Ú. v. EÚ L 64, 2.3.2004, s. 1). [21] Rozhodnutie Rady 2009/371/SVV zo 6. apríla 2009 o zriadení Európskeho policajného úradu (Europol) (Ú. v. EÚ L 121, 15.5.2009, s. 37). [22] Rozhodnutie výkonného výboru zo 16. decembra 1998 o koordinovanom rozmiestnení poradcov pre overovanie dokladov [SCH/Com-ex (98) 59 rev.] (Ú. v ES L 239, 22.9.2000, s. 308). [23] Rozhodnutie výkonného výboru z 28. apríla 1999 o styčných úradníkoch [SCH/Com-ex (99) 7 rev. 2] (Ú. v. ES L 239, 22.9.2000, s. 411). [24] Nariadenie Rady (ES) č. 2007/2004 z 26. októbra 2004 o zriadení Európskej agentúry pre riadenie operačnej spolupráce na vonkajších hraniciach členských štátov Európskej únie (Ú. v. EÚ L 349, 25.11.2004, s. 1). [25] Nariadenie Rady (ES) č. 189/2008 z 18. februára 2008 o skúškach Schengenského informačného systému druhej generácie (SIS II) (Ú. v. EÚ L 57, 1.3.2008, s. 1). [26] Rozhodnutie výkonného výboru z 28. apríla 1995 o spoločnej vízovej politike [SCH/Com-ex (95) PV 1 rev.] (Ú. v. ES L 239, 22.9.2000, s. 175). [27] Nariadenie Európskeho parlamentu a Rady (ES) č. 810/2009 z 13. júla 2009, ktorým sa ustanovuje vízový kódex Spoločenstva (vízový kódex) (Ú. v. EÚ L 243, 15.9.2009, s. 1). [28] Nariadenie Európskeho parlamentu a Rady (ES) č. 767/2008 z 9. júla 2008 o vízovom informačnom systéme (VIS) a výmene údajov o krátkodobých vízach medzi členskými štátmi (nariadenie o VIS) (Ú. v. EÚ L 218, 13.8.2008, s. 60). [29] Rozhodnutie výkonného výboru z 20. decembra 1995 o urýchlenej výmene štatistických a špecifických údajov medzi schengenskými štátmi o možných zlyhaniach na vonkajších hraniciach [SCH/Com-ex (95) 21] (Ú. v. ES L 239, 22.9.2000, s. 176). [30] Nariadenie Rady (ES) č. 2007/2004 z 26. októbra 2004 o zriadení Európskej agentúry pre riadenie operačnej spolupráce na vonkajších hraniciach členských štátov Európskej únie (Ú. v. EÚ L 349, 25.11.2004, s. 1). [31] Rozhodnutie výkonného výboru z 27. júna 1996 o zásadách vydávania schengenských víz v súlade s článkom 30 ods. 1 písm. a) Dohovoru, ktorým sa vykonáva Schengenská dohoda [SCH/Com-ex (96) 1 rev. 13] (Ú. v. ES L 239, 22.9.2000, s. 180). [32] Rozhodnutie výkonného výboru z 15. decembra 1997 o hlavných zásadách, ktoré sa týkajú dôkazných prostriedkov a indícií v rámci readmisných dohôd medzi schengenskými štátmi [SCH/Com-ex (97) 39 rev.] (Ú. v. ES L 239, 22.9.2000, s. 188). [33] Nariadenie Rady (ES) č. 343/2003 z 18. februára 2003 ustanovujúce kritériá a mechanizmy na určenie členského štátu zodpovedného za posúdenie žiadosti o azyl podanej štátnym príslušníkom tretej krajiny v jednom z členských štátov (Ú. v. EÚ L 50, 25.2.2003, s. 1). [34] Nariadenie Komisie (ES) č. 1560/2003 z 2. septembra 2003, ktoré ustanovuje podrobné pravidlá na uplatňovanie nariadenia Rady (ES) č. 343/2003 ustanovujúceho kritériá a mechanizmy na určenie členského štátu zodpovedného za posúdenie žiadosti o azyl podanej štátnym príslušníkom tretej krajiny v jednom z členských štátov (Ú. v. EÚ L 222, 5.9.2003, s. 3). [35] Rozhodnutie výkonného výboru z 21. apríla 1998 o činnosti jednotky task force [SCH/Com-ex (98) 1 rev. 2] (Ú. v. ES L 239, 22.9.2000, s. 191). [36] Nariadenie Európskeho parlamentu a Rady (ES) č. 562/2006 z 15. marca 2006, ktorým sa ustanovuje kódex Spoločenstva o pravidlách upravujúcich pohyb osôb cez hranice (Kódex schengenských hraníc) (Ú. v. EÚ L 105, 13.4.2006, s. 1). [37] Rozhodnutie výkonného výboru z 23. júna 1998 o opatreniach, ktoré sa majú prijať vo vzťahu k štátom spôsobujúcim problémy pri vydávaní dokladov požadovaných na vyhostenie zo schengenského územia [SCH/Com-ex (98) 7 rev.] (Ú. v. ES L 239, 22.9.2000, s. 197). [38] Rozhodnutie výkonného výboru z 23. júna 1998 o označovaní pasov žiadateľov o víza pečiatkou [SCH/Com-ex (98) 21] (Ú. v. ES L 239, 22.9.2000, s. 200). [39] Rozhodnutie výkonného výboru z 27. októbra 1998 o prijatí opatrení na boj proti nelegálnemu prisťahovalectvu [SCH/Com-ex (98) 37 def. 2] (Ú. v. ES L 239, 22.9.2000, s. 203). [40] Nariadenie Rady (ES) č. 377/2004 z 19. februára 2004 o vytvorení siete imigračných styčných dôstojníkov. (Ú. v. EÚ L 64, 2.3.2004, s. 1). [41] Rozhodnutie Rady 2009/371/SVV zo 6. apríla 2009 o zriadení Európskeho policajného úradu (Europol) (Ú. v. EÚ L 121, 15.5.2009, s. 37). [42] Rozhodnutie výkonného výboru zo 16. decembra 1998 o koordinovanom rozmiestnení poradcov pre overovanie dokladov [SCH/Com-ex (98) 59 rev.] (Ú. v ES L 239, 22.9.2000, s. 308). [43] Rozhodnutie výkonného výboru z 28. apríla 1999 o styčných úradníkoch [SCH/Com-ex (99) 7 rev. 2] (Ú. v. ES L 239, 22.9.2000, s. 411). [44] Nariadenie Rady (ES) č. 189/2008 z 18. februára 2008 o skúškach Schengenského informačného systému druhej generácie (SIS II) (Ú. v. EÚ L 57, 1.3.2008, s. 1). [45] Rozhodnutie Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis (Ú. v. ES L 131, 1.6.2000, s. 43). [46] Rozhodnutie Rady 2002/192/ES z 28. februára 2002[46] o požiadavke Írska zúčastňovať sa na niektorých ustanoveniach schengenského acquis (Ú. v. ES L 64, 7.3.2002, s. 20). [47] Ú. v. ES L 176, 10.7.1999, s. 36. [48] Rozhodnutie Rady 1999/437/ES zo 17. mája 1999 o určitých vykonávacích predpisoch k dohode uzavretej medzi Radou Európskej únie a Islandskou republikou a Nórskym kráľovstvom o pridružení týchto dvoch štátov pri vykonávaní, uplatňovaní a vývoji schengenského acquis (Ú. v. ES L 176, 10.7.1999, s. 31). [49] Ú. v. EÚ L 53, 27.2.2008, s. 52. [50] Rozhodnutie Rady 2008/146/ES z 28. januára 2008 o uzavretí v mene Európskeho spoločenstva Dohody medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis (Ú. v. EÚ L 53, 27.2.2008, s. 1). [51] Rozhodnutie Rady z 28. januára 2008 o uzavretí v mene Európskej únie Dohody medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis (Ú. v. EÚ L 53, 27.2.2008, s. 50). [52] Ú. v. EÚ L 160, 18.6.2011, s. 21. [53] Rozhodnutie Rady 2011/349/EÚ zo 7. marca 2011 o uzavretí, v mene Európskej únie, Protokolu medzi Európskou úniou, Európskym spoločenstvom, Švajčiarskou konfederáciou a Lichtenštajnským kniežatstvom o pristúpení Lichtenštajnského kniežatstva k Dohode medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis, ktoré sa vzťahuje najmä na justičnú spoluprácu v trestných veciach a policajnú spoluprácu (Ú. v. ES L 160, 18.6.2011, s. 1). [54] Rozhodnutie Rady 2011/350/EÚ zo 7. marca 2011 o uzavretí v mene Európskej únie Protokolu medzi Európskou úniou, Európskym spoločenstvom, Švajčiarskou konfederáciou a Lichtenštajnským kniežatstvom o pristúpení Lichtenštajnského kniežatstva k Dohode medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k implementácii, uplatňovaniu a rozvoju schengenského acquis, ktoré sa vzťahuje na zrušenie kontrol na vnútorných hraniciach a pohyb osôb (Ú. v. EÚ L 160, 18.6.2011, s. 19).